MOJA PRIJATELJICA TEA

 Svaki čovjek ima prijatelja. Moja prijateljica zove se Tea. Ide sa mnom u razred i ona mi je poput sestre.

 Tea ima kratku smeđu kosu, skoro dječačku frizuru, smeđe oči, niska je, vrlo pametna i voli igrati nogomet. Voli se zezati, vrckasta je, zabavna, jednostavno, ona je najbolja. S njom dijelim svoje dobre i loše trenutke, sluša moje ljubavne jadikovke, pomaže mi u učenju i rješavanju problema koji me muče. Ponekad zajedno brišemo suze zbog ocjena, učitelja i pojedinih osoba koje nas rastužuju. Njoj mogu povjeriti svoju tajnu jer znam da je neće nikome reći i da me neće iznevjeriti. U nju imam najviše povjerenja. Neke stvari čak ne mogu reći ni svojoj rođenoj sestri jer me ne bi razumjela pa ih kažem Tei jer znam da me ona u potpunosti razumije. Naravno, i ona se meni povjerava, ponekad čak i previše, (ha-ha). Ona je prava prijateljica koja zna sve o meni, a ipak me voli takvu kakva jesam. Svaki dan zajedno prolazimo kroz svakakve dogodovštine, zezamo se i razmjenjujemo stečena životna iskustva. Vikendom se viđamo u parku, zabavljamo, smijemo, razgovaramo. Tea jako voli igrati nogomet. Ponekad mi priča kako je zabila gol i posvetila ga svojoj najboljoj frendici.

Kad odemo u srednju školu, morat ćemo se razdvojiti i krenuti svaka svojim putem, ali naše prijateljstvo nikad neće prestati i nitko nas neće moći razdvojiti i prekinuti ga. Jer prijateljstvo nije kad ste nerazdvojni, nego kad ste razdvojeni, a ipak znate da vaše prijateljstvo ništa neće promijeniti.

 Kod nje meni nije bitan izgled, već ima li dobro srce, a vjerujte mi, ona ima stvarno dobro srce. Ona je prava prijateljica koja mi želi sreću i koja me čini sretnom. Nju volim kao rođenu sestru i želim da tako ostane zauvijek jer ona je jednostavno posebna prijateljica.

Anamarija Berta, 8. razred Učiteljica: Lidija Levačić Mesarov, prof.